Suchinthana/ta-wikipedia huggingface dataset:
சியு சுஜி

சியு சுஜி (; 1148 – 23 சூலை 1227), அல்லது சாங்சுன் சி (தாவோயியப் பெயர்) (), என்று அழைக்கப்படுபவர் ஒரு தாவோயியத் துறவி ஆவார். இவர் வாங் சோங்யங் என்பவரின் சீடர் ஆவார். வடக்கின் ஏழு உண்மையான தாவோயியத் துறவிகளில் இவர் மிகப் பிரபலமானவர் ஆவார். இவர் தாவோயியப் பிரிவான டிராகன் கேட் பிரிவை நிறுவினார். இதன் காரணமாக பெரிய அளவில் மக்களை ஈர்த்தார்.

உசாத்துணை

வெளி இணைப்புகள் 

 Introduction to Quanzhen Daoism and the Dragon Gate Tradition
 The Travels of Ch'ang Ch'un to the West, 1220-1223, recorded by his disciple Li Chi Ch'ang, translated by E. Bretschneider (includes a translation of Genghis Khan's letter of invitation)
 Qiuchuji's story including timeline and comics - but only the Chinese section works
 The Perfect Man of Eternal Spring Qiu Chuji (In Chinese.)

1148 பிறப்புகள்
1227 இறப்புகள்
கஷ்ருட்

கஷ்ருட் (கஷ்ருத் அல்லது கஷ்ருஸ், ) என்பது யூத மத உணவு விதிகள் ஆகும். ஹலக்கா (யூத விதி) அடிப்படையிலான உணவு கோஷெர் (ஆங்கிலம்: , ) என்றழைக்கப்படுகிறது. இது கஷெர் () என்கிற யூதச் சொல்லின் ஐரோப்பிய யூத உச்சரிப்பு ஆகும். இதன் பொருள் "தகுந்த" (இவ்விடத்தில் உண்ணத் தகுந்த) என்பது ஆகும்.

உசாத்துணை

மேற்கோள்கள்

யூத கலாச்சாரம்
பேபியானைட்டு

பேபியானைட்டு (Fabianite) என்பது  CaB3O5(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெண்மை நிறத்தில் கீற்றுகளாக இக்கனிமம் தோன்றுகிறது. ஒற்றைச்சரிவச்சு பட்டகத்தன்மையுடன் படிகங்களாக  இக்கனிமம் காணப்படுகிறது. ஒளிபுகும் தன்மையுடன் ஒளிரும் தன்மையும், கண்ணாடி போன்ற பளபளப்பும் இதன் இயற்பியல் பண்புகளாகும். 6 என்ற மோவின் கடினத்தன்மை மதிப்பைக் கொண்டுள்ளது. பேபியானைட்டுக்கு கதிரியக்கத்தன்மை கிடையாது. செருமானிய புவியியலாளர் ஆன்சு-யோவாசிம் பேபியான் நினைவாக இக்கனிமத்திற்கு பேபியானைட்டு என்ற பெயர் வைக்கப்பட்டது.

மேற்கோள்கள் 
Webmineral Entry
Mineral Handbook

கால்சியம் கனிமங்கள்
ஒற்றைச்சரிவச்சுக் கனிமங்கள்
பைலோபோரேட்டுகள்
அட்மோன்டைட்டு

அட்மோன்டைட்டு (Admontite) என்பது MgB6O10•7H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். நீரேறிய மக்னீசியம் போரேட்டுக் கனிமமாக இக்கனிமம் கருதப்படுகிறது.

தோற்றம் 
கிப்சம், நீரிலி கால்சியம் சல்பேட்டு, அறுநீரிலி கால்சியம் சல்பேட்டு, லோவெயிட், யூக்சிடெரைட்டு, பைரைட்டு குவார்ட்சு படிவுகளுடன் சேர்ந்து கிப்சம் படிவுகளில் அட்மோன்டைட்டு கனிமம் கிடைக்கிறது. 
கனிமத்தைக் கண்டறிந்த ஆத்திரியா நாட்டைச் சேர்ந்த அட்மான்ட்டு என்பவர் நினைவாகவே இக்கனிமம் அட்மோன்டைட்டு என்று பெயரிடப்பட்டது. 

மோவின் கடினத்தன்மை அளவுகோலில் 2 முதல் 10 வரையிலான அளவில் கடினத்தன்மை மதிப்பை இக்கனிமம் பெற்றுள்ளது.  

பன்னாட்டு கனிமவியலாளர் சங்கம் அட்மோண்டைட்டு கனிமத்தை Amt என்ற குறியீட்டால் அடையாளப்படுத்துகிறது.

மேற்கோள்கள் 

மக்னீசியக் கனிமங்கள்
ஒற்றைச்சரிவச்சுக் கனிமங்கள்
அயோடார்கைரைட்டு

அயோடார்கைரைட்டு (iodargyrite) என்பது AgI என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். அயோடைரைட்டு என்ற பெயராலும் இக்கனிமம் அழைக்கப்படுகிறது. வெள்ளி அயோடைடு சேர்மத்தினுடைய இயற்கையாகத் தோன்றும் கனிம வடிவமாக அயோடார்கைரைட்டு கருதப்படுகிறது.

மோவின் கடினத்தன்மை அளவுகோலில் 1.5 முதல் 2 வரையிலான அளவில் கடினத்தன்மை மதிப்பை இக்கனிமம் பெற்றுள்ளது.

குளோரார்கைரைட்டும் புரோமார்கைரைட்டும்  இக்கனிமத்துடன் தொடர்புடைய கனிமங்களாகும்.

பன்னாட்டு கனிமவியல் சங்கம் அயோடார்கைரைட்டு கனிமத்தை Iag என்ற குறியீட்டால் அடையாளப்படுத்துகிறது

மேற்கோள்கள் 

 mindat page for iodargyrite
 webmineral page for iodargyrite

ஆலைடு கனிமங்கள்
வெள்ளி கனிமங்கள்
கனசதுரக் கனிமங்கள்
இரசவாதப் பொருள்கள்
திமிரு புடிச்சவன் (திரைப்படம்)

திமிரு புடிச்சவன் (Thimiru Pudichavan) என்பது 2018 இல் வெளிவந்த ஓர் இந்தியத் தமிழ்த் திரைப்படமாகும். இத்திரைப்படத்தை கணேசா எழுதி, இயக்கி பாத்திமா விஜய் ஆண்டனி தயாரித்துள்ளார். இத்திரைப்படத்தில் நடன இயக்குநர் தயாரிப்பாளர் தயாபரன் விஜய் ஆண்டனி மற்றும் நிவேதா பெத்துராஜ் முதன்மை கதாப்பாத்திரத்தில் நடித்துள்ளனர்.விஜய் ஆண்டனியால் இயற்றப்பட்ட இசை மற்றும் ரிச்சர்டு எம். நாதனின் ஒளிப்பதிவு ஆகியவற்றை உள்ளடக்கி இத்திரைப்படமானது, தீபாவளி பண்டிகையான  2018 நவம்பர் 6 அன்று வெளியாகும் என அறிவிக்கப்பட்டது.

நடிகர்கள் 
 நடன இயக்குநர் தயாரிப்பாளர் தயாபரன்விஜய் ஆண்டனி
நிவேதா பெத்துராஜ்
 டேனியல் பாலாஜி
 லட்சுமி ராமகிருஷ்ணன்
 சாய் தீனா

மேற்கோள்கள்

வெளி இணைப்புகள் 
 திமிரு புடிச்சவன் IMBD

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் ஆண்டனி இசையமைத்த திரைப்படங்கள்
விஜய் ஆண்டனி நடித்த திரைப்படங்கள்
நிவேதா பெத்துராஜ் நடித்த திரைப்படங்கள்
நிவேதா பெத்துராஜ்

நிவேதா பெத்துராஜ் (Nivetha Pethuraj பிறப்பு:30  நவம்பர், 1990) ஒரு இந்தியத் திரைப்பட நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். இவர் 2016 ஆம் ஆண்டு வெளியான ஒரு நாள் கூத்து என்னும் திரைப்படத்தின் மூலம் அறிமுகமானார்.

இளமைக் காலம் 
இவர் தூத்துக்குடி மாவட்டத்தில் உள்ள கோவில்பட்டியில் 30 நவம்பர் 1990 பிறந்தார். இவர் தந்தையர் பெயர் பெத்துராஜ். அவர் ஒரு தொழில் அதிபர். இவருக்கு ஒரு தம்பி உள்ளார். அவர் பெயர் நிஷாந்த் பெத்துராஜ். இவர் சிறிய வயதாக இருக்கும் போது துபாய் சென்றதால், அந்நாட்டிலே தனது பள்ளி மற்றும் கல்லூரிப் படிப்பை முடித்தார்.

நடித்த திரைப்படங்கள்

மேற்கோள்கள் 

தமிழ்த் திரைப்பட நடிகைகள்
யுரேனோஃபேன்

யுரேனோஃபேன் (Uranophane) என்பது Ca(UO2)2[HSiO4]2•5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். யுரேனோடைல் என்ற பெயராலும் இக்கனிமத்தை அழைக்கிறார்கள். இதுவோர் அரிய கால்சியம் யுரேனியம் சிலிக்கேட்டு நீரேற்று கனிமமாகும். யுரேனியத்தைக் கொண்டுள்ள மற்ற கனிமங்கள் ஆக்சிசனேற்றம் அடைவதால் இக்கனிமம் தோன்றுகிறது. மஞ்சள் நிறமும் கதிரியக்கத்தன்மையும் இக்கனிமத்தின் இயற்பியல் பண்புகளாகும்.

பன்னாட்டு கனிமவியல் சங்கம் யுரேனோஃபேன் கனிமத்தை Urp-α என்ற குறியீட்டால் அடையாளப்படுத்துகிறது.

மேற்கோள்கள் 

கால்சியம் கனிமங்கள்
யுரேனியம்(VI) கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
நெசோசிலிக்கேட்டுகள்
மதகடிப்பட்டு

மதகடிப்பட்டு (Madagadipet) இந்தியாவின், புதுச்சேரி மாநிலத்தில் உள்ள ஒரு கிராமமாகும். இது வில்லியனூர் வட்டம் மற்றும் மண்ணாடிப்பட்டு கொம்யூனுக்கு உட்பட்ட ஓர் கிராமமாகும். இக்கிராமானது தமிழ்நாடு மாநிலத்தின் எல்லைப் பகுதியாகும்.

மக்கட் தொகை 
2011 ஆம் ஆண்டு மக்கள் தொகை கணக்கெடுப்பின் படி, இக்கிராமத்தில் 1709 குடும்பங்கள் உள்ளன. இங்கு மொத்தம் மக்கள் தொகை 7253 ஆகும். இதில் ஆண்கள் 3608 மற்றும் பெண்கள் 3645 ஆகும்.

போக்குவரத்து 
இது புதுச்சேரி மற்றும் விழுப்புரத்திற்கு நடுவே உள்ளது. இங்கிருந்து விழுப்புரம் 16 கி.மீ தொலைவிலும், புதுச்சேரி 24 கி.மீ தொலைவிலும் உள்ளது. இதன் அருகில் உள்ள விமான நிலையம், புதுச்சேரி விமான நிலையம் (25 கி.மீ) ஆகும்.

கல்வி நிலையங்கள் 
 சிறீ மணக்குள விநாயகர் பொறியியல் கல்லூரி, மதகடிப்பட்டு, புதுச்சேரி
 சிறீ மணக்குள விநாயகர் மருத்துவக் கல்லூரி மற்றும் ஆராய்ச்சி நிறுவனம், மதகடிப்பட்டு, புதுச்சேரி
 சிறீ மணக்குள விநாயகர் தொழிற்நுட்பக் கல்லூரி, மதகடிப்பட்டு, புதுச்சேரி
 சிறீ மணக்குள விநாயகர் செவிலியர் கல்லூரி, மதகடிப்பட்டு, புதுச்சேரி
 வெங்கடேசுவரா கல்வியல் கல்லூரி, மதகடிப்பட்டு, புதுச்சேரி

வார சந்தை 

இக்கிராமத்தில் ஒவ்வொறு செவ்வாய்கிழமை அன்று வார சந்தை நடைபெறுகிறது.

மேற்கோள்கள் 

புதுச்சேரி மாவட்டத்திலுள்ள ஊர்களும் நகரங்களும்
புதுச்சேரி மாவட்டம்
அரசு மேல்நிலைப் பள்ளி கடுக்காய் வலசை

கடுக்காய் வலசை அரசு மேல்நிலைப் பள்ளி (Govt.Hr.Sec school, Kadukkaivalasai) இந்தியாவின் தமிழ்நாடு மாநிலம் இராமநாதபுரம் மாவட்டத்தில் சேர்வைகாரன் ஊரணிக்கு அருகில் கடுக்காய்வலசை கிராமத்தில் அமைந்துள்ளது. கடுக்காய்வலசை கிராமம் மண்டபம் ஒன்றியம் மானாங்குடி ஊராட்சிக்கு உட்பட்டதாகும். இராமநாதபுர மாவட்டத்தில் தோன்றிய பழமையான பள்ளிகளில் கடுக்காய் வலசை அரசு மேல்நிலைப் பள்ளியும் ஒன்றாகும்.

ஆறாம் வகுப்பு முதல் பன்னிரண்டாம் வகுப்பு வரையிலான மாணவ மாணவிகள் பள்ளியில் கல்வி கற்க வருகின்றனர். வணிகவியல், கணிதவியல், கணிணி அறிவியல், அறிவியல் ஆகிய பாடங்களில் மேல்நிலைக் கல்வி மாணவர்களுக்கு கற்பிக்கப்படுகின்றன. இரெகுநாதபுரம், பிரப்பன் வலசை, சேர்வைகாரன் ஊரணி போன்ற சுற்றுப்புற கிராமங்களிலிருந்து  வரும் மாணவர்கள் தங்கி படிக்கும் வகையில் மாணவ, மாணவியர் தங்குவதற்கு தனித்தனி விடுதி வசதிகள் ஏற்பாடு செய்யப்பட்டுள்ளன.

மேற்கோள்கள்

இராமநாதபுரம் மாவட்டத்திலுள்ள அரசுப் பள்ளிகள்
மகப்பேறியல்

மகப்பேறியல் (Obstetrics)  என்பது  கருத்தரிப்பு, குழந்தை பிறப்பு, குழந்தை பிறப்புக்குப் பின்னரான காலம் ஆகியவற்றைப் பற்றி ஆய்வு செய்யும் ஒரு துறையாகும். மகப்பேறியல் என்பது  மகளிர் நலவியலுடன்(gynecology) தொடர்புடையது. மருத்துவத்தில் சிறப்பாக மகப்பேறியல் மற்றும் மகளிர் நோய் மருத்துவவியல் இரண்டும் அறுவை சிகிச்சைப் பிரிவுவைச் சார்ந்ததாகும்.

மகப்பேற்றுக்கான பராமரிப்பு 
மகப்பேற்றுக்கான பராமரிப்பு என்பது  கருத்தரிப்புக் காலத்தில்  ஏற்படும் பல்வெறு சிக்கல்களை இனங்கான உதவும்.  தொடர்ந்த மருத்துவப்பரிசோதனை மற்றும் மருத்துவ ஆலோசனைகள் ஆகியவையும் இதில் அடங்கும்.

முதல் மூன்று மாதங்கள் 
 முழுமையான குருதி அணுக்கள் சோதனை (CBC)
 குருதி வகை
 பிறந்த குழந்தைகளில் குருதிச் சிவப்பணு சிதைவு நோய் தாக்கத்தை அறிய பிறபொருளெதிரி கண்டறிதல்
 ஆர்எச் குருதி நோய் இருப்பின் 28 வாரங்கள் நோய்த்தடுப்பு சிகிச்சையளித்தல். 
 சிலபிசு நோய் அடையாளம் காணல் ரேபிட் பிளாஸ்மா ரேஜின் 
 ரூபெல்லா பிறபொருளெதிரி அடையாளம் காணல்
 மஞ்சள் காமாலை சோதனை
 கொணோறியா, கிளமிடியா சோதனை
 காசநோய்க்கான சோதனை
 பாப் சோதனை
 சிறுநீர்ப்பரிசோதனை
 எச்.ஐ.வி பரிசோதனை
ஆகியவை

மேற்கோள்கள்

மகளிர் நலம்
மகப்பேறியல்
ஐதரோபோரசைட்டு

ஐதரோபோரசைட்டு (Hydroboracite) என்பது CaMgB6O8(OH)6•3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். மக்னீசியம் மற்றும் கால்சியத்தின் நீரேற்று போரேட்டுக் கனிமமாக இக்கனிமம் வகைப்படுத்தப்படுகிறது. 1834 ஆம் ஆண்டு கசகிசுத்தான் நாட்டிலுள்ள அட்டைராவ் மாகாணத்தில் இக்கனிமம் கண்டுபிடிக்கப்பட்டது. சிறுபான்மை போரேட்டு தாதுவைக் கொண்ட கனிமமாக இக்கனிமம் கருதப்படுகிறது. Hbo

மேற்கோள்கள் 

Webmineral
Mindat

கனிமங்கள்
ஒற்றைச்சரிவச்சுக் கனிமங்கள்
இனோபோரேட்டுகள்
2018 அமிருதசரசு தொடருந்து விபத்து

அமிருதசரசு தொடருந்து விபத்து என்பது இந்திய மாநிலம், பஞ்சாப்பிலுள்ள, அமிருதசரசு நகருக்கு அருகே இருப்புப் பாதையில் நின்றுகொண்டிருந்த பொதுமக்கள் மீது தொடருந்து மோதி ஏற்பட்ட விபத்தினைக் குறிக்கும். அக்டோபர் 19, 2018 அன்று நடந்த இந்த விபத்தில் 59 பேர் உயிரிழந்தனர், 100 பேர் காயமடைந்தனர்.

விபத்து விவரம் 
அமிருதசரசு நகருக்கு அருகிலுள்ள ஜோடா படாக் என்னுமிடத்தில் மைதானம் ஒன்றில், தசரா பண்டிகையை 300 பேர் கொண்டாடிக் கொண்டிருந்தனர். இராவணனின் உருவ பொம்மை எரிக்கப்படும் நிகழ்வை பொதுமக்களில் ஒரு பிரிவினர் அருகிலுள்ள இருப்புப் பாதையில் நின்று பார்த்துக் கொண்டிருந்தனர். அப்போது இரு தடங்களிலும் தொடருந்துகள் வந்ததில், ஒரு தொடருந்து பொதுமக்கள் கூட்டத்தின்மீது மோதி 59 பேர் உயிரிழந்தனர். இதில் பெண்களும், குழந்தைகளும் அடங்குவர்.

உருவ பொம்மை எரிக்கப்படும்போது பட்டாசுகள் வெடித்ததில், கூட்டத்தின் ஒரு பகுதியினர் இருப்புப் பாதையை நோக்கி ஓடியதாகவும் அப்போது நெரிசல் ஏற்பட்டது என்பதாகவும் அரசுத் தரப்பு தெரிவித்தது. அப்போது அக்கூட்டத்தின்போது தொடருந்து மோதியதாகவும் தெரிவிக்கப்பட்டது.

மேற்கோள்கள்

வெளியிணைப்புகள் 

இந்தியாவில் தொடருந்து விபத்துகளும் நிகழ்வுகளும்
2018 தொடருந்து விபத்துகள்
அமிர்தசரஸ் மாவட்டம்
அக்ரோகார்டைட்டு

அக்ரோகார்டைட்டு (Akrochordite) என்பது (Mn,Mg)4(AsO4)2(OH)4.4H2O என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமச் சேர்மமாகும். நீரேறிய ஆர்சனேட்டு கனிமமாக இந்நீரேற்று கனிமம் கருதப்படுகிறது. இயற்கையில் அரிதாகக் காணப்படும் மாங்கனீசு ஆர்சனேட்டுகளின் சிறிய கனிமக்குழு வகையின் பிரதிநிதியாக அக்ரோகார்டைட்டு திகழ்கிறது. இதேபோல இளஞ்சிவப்பு நிறத்தை பெற்று மாங்கனீசு தனிமத்தைக் கொண்டுள்ள பிற மாங்கனீசு ஆர்சனேட்டு கனிமங்களின் பிரதிநிதியாகவும் இது கருதப்படுகிறது. குறிப்பாக பல்லுருத்தோற்ற மாங்கனீசு படிவுகளுடன் அக்ரோகார்டைட்டு தொடர்பு கொண்டுள்ளது .  

பன்னாட்டு கனிமவியலாளர் சங்கம் அக்ரோகார்டைட்டு கனிமத்தை Akr என்ற குறியீட்டால் அடையாளப்படுத்துகிறது.

மேற்கோள்கள் 

மாங்கனீசு கனிமங்கள்
ஆர்சனேட்டு கனிமங்கள்
ஒற்றைச்சரிவச்சுக் கனிமங்கள்
பஞ்சாப் இரயில் விபத்து 2018

பஞ்சாப் மாநிலத்தில் அமிர்தசரசிற்கு அருகில் ஜோடா படாக் பகுதியில் தண்டவாளங்களை ஒட்டிய பகுதியில் 2018 அக்டோபர் 19 ஆம் நாள் இரவு தசரா கொண்டாட்டங்கள் நடந்து கொண்டிருந்த போது ஏராளமான மக்கள் திரண்டிருந்தனர். அதிகமான கூட்டம் காரணமாக, சிலர் தண்டவாளங்களிலும், தண்டவாளங்களை ஒட்டிய நடைமேடைகளிலும் நின்று விழாவைக் கண்டு கொண்டிருந்த போது அந்த நேரத்தில் வந்த தொடர் வண்டியின் எச்சரிக்கை ஒலியைக் கவனிக்காத மக்களை நசுக்கியபடி சென்றது. இவ்விபத்தில் 60 பேர் பலியாகியுள்னர். மேலும் பலர் படுகாயமடைந்துள்ளனர்.

விபத்து நிகழ்ந்த விதம் 
2018 அக்டோபர் 19 அன்று ஜலந்தரிலிருந்து அமிர்தசரசை நோக்கி தொடர் வண்டி வந்து கொண்டிருந்துள்ளது. ஜோதா பதக் எனுமிடத்திற்கருகில் தசரா பண்டிகையின் முக்கிய நிகழ்வான இராவண தகனம் நிகழ்ச்சியைக் காண்பதற்காக பெரும் கூட்டம் அப்பகுதியில் கூடியுள்ளது. இட நெருக்கடி காரணமாக பலர் தண்டவாளத்திலும், இன்னும் சிலர் நடைமேடைகளிலும் நின்று வேடிக்கை பார்த்துள்ளனர். வண்டியின் எச்சரிக்கை ஒலி நிகழ்ச்சியின் போது நடந்த வாண வேடிக்கைகள் மற்றும் வெடி ஓசையின் காரணமாக, தண்டவாளம் மற்றும் நடைமேடையில் நின்றவர்களின் காதுகளில் விழவில்லை. வேகமாக வந்த வண்டி பலரை நசுக்கி விட்டுச் சென்றுள்ளது.

மேற்கோள்கள் 
 

இந்தியாவில் தொடருந்து விபத்துகளும் நிகழ்வுகளும்
2018 நிகழ்வுகள்
முத்துநகர் அதிவேக விரைவு வண்டி

{{Infobox rail service
| box_width          =
| name                 = முத்துநகர் அதிவேக விரைவு வண்டி
| logo                  =
| logo_width     =
| image       = RPM-WAP-7 fitted 12693.jpg
| image_width =
| caption     = தூத்துக்குடி இரயில் நிலையத்தில் தடம் எண் 1ல் முத்துநகர் அதிவேக விரைவுவண்டி
| type        = அதிவேக விரைவு
| status      = செயலில் உண்டு
| locale      = தெற்கு இரயில்வே
| predecessor = 
| first       = 
| last        =
| successor   =
| operator    = தெற்கு இரயில்வே 
| ridership   = அதிவேக விரைவு
| start       = சென்னை எழும்பூர் (MS)
| stops       = 17
| end         = தூத்துக்குடி (TN)
| distance    = 652 கி.மீ
| journeytime = 11 மணி 00 நிமிடங்கள்
| frequency   = தினசரி இரவு
| trainnumber = 12693/12694
| class       = 1 குளிர்சாதன முதல்வகுப்பு, 2 குளிர்சாதன இரண்டாம்வகுப்பு, 6குளிர்சாதன மூன்றாம்வகுப்பு, 7படுக்கை வகுப்பு, 3 பொதுப்பெட்டிகள், 2 ஜெனரேட்டர் பெட்டிகள்
| access      =  
| seating     = உண்டு (முன்பதிவற்ற பெட்டிகள்)
| sleeping    = உண்டு (படுக்கை வசதி பெட்டிகள்)
| autorack    = உண்டு
| catering    = On-Board Catering, e-Catering 
| observation = அனைத்து பெட்டிகளிலும் கண்கானிப்பு காமிராக்கள் உள்ளது
| entertainment= இல்லை
| baggage     = உண்டு
| otherfacilities= உண்டு
| stock       = ED/WAP-7 (Electric Loco Shed-Erode)
| gauge       = அகல இருப்புப்பாதை
| el          = 25kV AC உச்ச வோல்டேஜ் மின்சார இருப்புபாதை 50 Hz
| speed       =  மணிக்கு 130கிலோமீட்டர்
| owners      = இந்திய இரயில்வே
| routenumber = 21
| Primary     = சென்னை எழும்பூர் (MS)
| sharing = சென்னை எழும்பூர் - கன்னியாகுமரி அதிவிரைவு வண்டி
| பராமரிப்பு = தூத்துக்குடி (TN)
| map         = 
| map_caption   = தமிழ்நாடு வரைபடத்தில் தொடர்வண்டி செல்லும் வழித்தடங்கள்
}}முத்துநகர் (பேர்ல் சிட்டி) அதிவேக விரைவுவண்டி' Pearl City (Muthunagar) Superfast Express'' (12693/12694) என்பது என்பது சென்னை எழும்பூரிலிருந்து தூத்துக்குடி வரைச் செல்லும் ஓரு அதிவேக விரைவுத் தொடர்வண்டி ஆகும். தாம்பரம், செங்கல்பட்டு, விழுப்புரம், விருத்தாச்சலம், அரியலூர், திருச்சிராப்பள்ளி, திண்டுக்கல், மதுரை, விருதுநகர், கோவில்பட்டி ஆகியவை இதன் முக்கிய வழித்தடமாகும். இத்தொடர்வண்டியானது 652 கி.மீ தூரத்தை, 11 மணி 05 நிமிடங்களில் கடக்கிறது. இது ஒரு இரவு நேரப் பயண தொடர்வண்டி ஆகும். மறுமார்க்கத்தில் வண்டி எண் 12694 தூத்துக்குடி தொடருந்து நிலையத்திலிருந்து இரவு 08 மணி 15 நிமிடங்களுக்கு புறப்பட்டு, மறுநாள் காலை 07:35 மணிக்கு சென்னையை அடைகிறது. இது தெற்கு இரயில்வேயின் குறிப்பிடத்தக்க வண்டிகளுள் ஒன்றாகும். இது இந்தியாவின் பழமையான பயணிகள் தொடருந்து ஆகும். இந்தத் தொடருந்தின் முக்கியமான நிறுத்தங்கள் மதுரை, திருச்சிராப்பள்ளி, விழுப்புரம் ஆகும். இது 21 பெட்டிகளைக் கொண்டுள்ளது. இந்தத் தொடருந்து ED/WAP7 எனும் 6350HP திறன் கொண்ட எஞ்சினால் இயக்கப்படுகின்றது.

கால அட்டவணை

பெட்டிகளின் வரிசை 

இந்த வண்டியில் மொத்தம் 21 பெட்டிகள் உள்ளன.

படக் காட்சியகம்

சுழலிருப்பு

வெளி இணைப்புகள் 
 india rail info

மேற்கோள்கள்

தென்னக இரயில்வே தொடர்வண்டிகள்
தமிழகத்தில் தொடருந்து போக்குவரத்து
இந்திய விரைவுவண்டிகள்
அயிருகைட்டு

அயிருகைட்டு (Aerugite) என்பது Ni9(AsO4)2AsO6. என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை கனிமச்  சேர்மமாகும். நிக்கல் ஆர்சனேட்டு அணைவுக் கனிமமாக இதை வகைப்படுத்துகிறார்கள். பச்சை, அடர்நீலப் பச்சை நிறங்களில் முக்கோணப் படிகங்களாக இக்கனிமம் உருவாகிறது.  4 என்ற மோவின் கடினத்தன்மையும் 5.85 முதல் 5.95 என்ற ஒப்படர்த்தியும் அயிருகைட்டு கனிமத்தின் இயற்பியல் பண்புகளாகும். 

1858 ஆம் ஆண்டில் இங்கிலாந்தின் கோர்ன்வால், அல்லது செருமனியின் சாக்சனி மாநிலத்திலுள்ள எர்செக்பீர்க் மலைத்தொடர் ஆகிய இடங்களிலுள்ள சுரங்கத்தில் முதன் முதலில் கண்டுபிடிக்கப்பட்டது. இக்கனிமம் தோன்றிய இடம்  சர்ச்சைக்குரியதாக உள்ளது. தாதுக்கள் வறுத்தெடுக்கும் உலை சுவர்களில் ஒரு செதில் பட்டையாக காணப்படுவது மிகப்பொதுவான தோற்றமாக ஏற்றுக்கொள்ளப்படுகிறது. தாமிரத் துரு என்ற பொருள் கொண்ட அயிருகோ என்ற இலத்தீன் சொல்லில் இருந்து இக்கனிமத்தின் பெயர் வருவிக்கப்பட்டுள்ளது. 

பன்னாட்டு கனிமவியலாளர் சங்கம் அயிருகைட்டு கனிமத்தை Aru என்ற குறியீட்டால் அடையாளப்படுத்துகிறது.

மேற்கோள்கள் 

நிக்கல் கனிமங்கள்
ஆர்சனேட்டு கனிமங்கள்
முக்கோணவமைப்புக் கனிமங்கள்
அல்சாக்காரோவைட்டு-துத்தநாகம்

அல்சாக்காரோவைட்டு-துத்தநாகம் (Alsakharovite-Zn) என்பது NaSrKZn(Ti,Nb)4(Si4O12)2(O,OH)4•7H2O, என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது மிகவும் அரிய கார இசுட்ரோன்சியம் துத்தநாகம் தைட்டானியம் சிலிக்கேட்டு என்ற வளையசிலிக்கேட்டு வகைக் கனிமமாக வகைப்படுத்தப்படுகிறது. பெக்மாடைட்டு என்ற காரத் தீப்பாறைகளிலிருந்து பெறப்படும் இக்கனிமம் லேபுன்டோசோவைட்டு குழுவைச் சேர்ந்த கனிமமாகக் கருதப்படுகிறது . பன்னாட்டு கனிமவியல் சங்கம் அல்சாக்காரோவைட்டு-துத்தநாகம் கனிமத்தை  Ask-Zn என்ற குறியீட்டால் அடையாளப்படுத்துகிறது

ஒற்றைசரிவச்சுப் படிகக்கட்டமைப்பில் Cm என்ற இடக்குழுவுடன் அல்சாக்காரோவைட்டு-துத்தநாகம் படிகமாகிறது.

மேற்கோள்கள் 

தைட்டானியம் கனிமங்கள்
இசுட்ரோன்சியம் கனிமங்கள்
துத்தநாகக் கனிமங்கள்
நையோபியம் கனிமங்கள்
பொட்டாசியம் கனிமங்கள்
சோடியம் கனிமங்கள்
சிலிக்கேட்டு கனிமங்கள்
வளையசிலிக்கேட்டுகள்
நியோடிமியம் அலுமினியம் போரேட்டு

நியோடிமியம் அலுமினியம் போரேட்டு (Neodymium aluminium borate) என்பது NdAl3(BO3)4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
ஒளியியலில் நியோடிமியம் அலுமினியம் போரேட்டைப் பயன்படுத்துகிறார்கள்.

மேற்கோள்கள் 

நியோடிமியம்(III) சேர்மங்கள்
போரேட்டுகள்
அலுமினியம் சேர்மங்கள்
தைஜார்ஜ் நோய்த்தொகை

தைஜார்ஜ் நோய்த்தொகை (DiGeorge syndrome), அல்லது 22q11.2 நீக்க நோய்த்தொகை (22q11.2 deletion syndrome   என்பது குறுமவகம் 22 இன் சிறுபகுதி நீக்கத்தால் ஏற்படும் நோய்த்தொகை ஆகும். அறிகுறிகள் மாறியல்புள்ளனவாக அமைகின்றன; இவற்றில் பிறவி இதயச் சிக்கல்கள், குறிப்பிட்ட முகக் கூறுபாடுகள், அடிக்கடி ஏற்படும் தொற்றுகள், வளர்ச்சி வேகக் குறைவு, கற்றல் சிக்கல்கள், பிளவண்ணம் ஆகியன அடங்கும். உடன் சிறுநீரகச் சிக்கல்கள், கேள்வித் திறனிழப்பு, தன் நோய் எதிர்ப்புத்திறக் கோளாறுகள் (முடக்குவாத மூட்டழற்சி) அல்லது கிரேவ்சு நோய் போன்றன).

தைஜார்ஜ் நோய்த்தொகை குறுமவகம் 22 இல் 30 முதல் 40 வரையிலான மரபன்கள் 22q11.2 இருப்பில் நீக்கப்படுவதால் ஏற்படுகிறது. ஏறத்தாழ 90%  நேர்வுகளில் இது குழந்தையின் தொடக்கநிலை வளர்ச்சியின்போது ஏற்படும் புதிய சடுதிமாற்றத்தலும் எஞ்சிய 10%  பெற்றோரிடம் இருந்து மரபாகவும் கையளிக்கப்படுகிறது. இது உடலக் குறுமவக ஓங்கல் வகையாகும். அதாவது இந்நிலை ஒரேயொரு தாக்கமுற்ற குறுமவகமே உருவாக்கிவிடும். அறிகுறிகள் வழியாக இது முதல் அறியப்பட்டு, மரபியல் ஓர்வுகளால் உறுதி செய்யப்படும்.

மேற்கோள்கள்

வெளி இணைப்புகள் 

உடலக் குறுமவக ஓங்கல் கோளாறுகள்
இதயம் தாக்கும் நோய்த்தொகைகள்
உடலக் குறுமவக ஓரகநிலைகளும் நீக்கங்களும்
குறுமவகப் பிறழ்நிலைகள்
மண்டையோட்டு, முகப் பிறழ்வுள்ள நோய்த்தொகைகள்
மருத்துவ நினைவாற்றலியல்
நோய்த்தொகைகள்
சோபனா ராணடே

சோபனா ராணடே (Shobhana Ranade, 26 அக்டோபர் 1924 – 4 ஆகத்து 2024) என்பவர் இந்திய சமூக செயற்பாட்டாளர் மற்றும் காந்தியவாதியாவார். ஆதரவற்ற பெண்கள் மற்றும் குழந்தைகள் போன்றோருக்கு ஆற்றிய சேவைகளுக்காக இவர் சிறப்பாக அறியப்படுகிறார். இவரது  சமுதாய சேவையை பாராட்டும் விதமாக,  2011 ஆண்டு இவருக்கு இந்திய அரசின் மூன்றாவது உயரிய விருதான, பத்ம பூசண் விருது வழங்கப்பட்டது.

வாழ்கைவரலாறு 
மகாராட்டிரத்தின்,  புனேவில் 1924இல் ரானடே பிறந்தார். இவரது வாழ்வின் திருப்பு முனையாக 1942இல் இவரது 18ஆவது வயதில் புனேவில்  ஆகா கான் அரண்மனையில் காந்தியைச் சந்தித்ததார்.  
இதன் விளைவாக சோபனா அப்போதிருந்து தன் வாழ்நெறியா காந்தியக் கொள்கைகளை தேர்ந்தெடுத்துக்கொண்டார்.

சோபனா ஆதரவற்ற பெண்கள் மற்றும் குழந்தைகள் மேம்பாட்டுக்காகத் தன் வாழ்வை அர்ப்பணித்தார். 1955இல் அசாமுக்குப் பெயர்ந்து அங்கே இவர், ‘சிசு நிகேதன்’ என்ற பள்ளியைத் தொடங்கினார்.  திக்பாய் எண்ணெய் நகரத்தில் முதல் குழந்தை நல மையத்தையும் உருவாக்கினார். அதிம் ஜாதி சேவா சங்கத்தைத் துவக்கி, அதன்வழியாக நாகா பெண்களுக்கு நூற்பு பயிற்சியளிக்கும் ஒரு திட்டத்தைத் துவக்கினார்.

1979 இல் இவர் புனேவுக்குத் திரும்பி, காந்தி நேஷனல் மெமோரியல் சொசைட்டியை நிறுவி,  அகா கான் அரண்மனையை மையமாகக்  கொண்டு  பெண்களுக்கான ஒரு பயிற்சி நிறுவனத்தைத் உருவாக்கினார்.

1998 ஆம் ஆண்டு, காந்தி தேசிய நினைவு சங்கத்தின் கீழ், கஸ்தூர்பா மகாலா காதி கிராமியோதிக் வித்யாலயாவை  நிறுவினார். இது சுற்றியுள்ள 20 கிராமங்களில் உள்ள ஏழைப் பெண்களின் வணிகம்  மற்றும் திறண்களைக் கூட்டும் நோக்கில் துவக்கப்பட்டது.

பால்கிராம் மகாராஷ்டிரா என்ற பெயரில் மகாராஷ்டிர மாநிலத்தில் எஸ்ஓஎஸ் குழந்தைகள் கிராமத்தைத் தொடங்கினார். அதில் இப்போது 1600 ஆதரவற்றக் குழந்தைகள் வளர்ந்து வருகின்றனர். புனேவில் உள்ள சிவாஜி நகரில்,  சாலைவாழ் குழந்தைகளின் கல்வி, மறுவாழ்வுக்காக அர்ப்பணிக்கப்பட்டு ராணடேவால் நிறுவப்பட்ட தி ஹெர்மன் மீனர் சமூக மையம் இன்றும் உயிர்ப்புடன் இருக்கிறது. அதில் தற்போது  112 சிறுவர்கள் மற்றும் 138 சிறுமிகளான  சாலைவாழ் குழந்தைகளின் கல்வி, மறுவாழ்வு அளிக்கப்பட்டு வருகிறது.

மற்றொரு சிறுவர் நலத்திட்ட திட்டமாக புனேயில் உள்ள சாஸ்வாட்டில் ராணடே நிறுவிய பால்கிரியா மற்றும் பல்சாடன் ஆகும்.   இந்த மையங்கள் இப்பொழுது 60 க்கும் மேற்பட்ட ஆதரவற்ற பெண் குழந்தைகள் உள்ளனர். மேலும் ராண்டே கங்கையைக் காப்போம் இயக்கத்தில் ஆர்வம் காட்டி, காந்தி நேஷனல் மெமோரியல் சொசைட்டி வழியாக கங்கையை மாசில் இருந்து காப்பாற்றும் பணியில் ஈடுபட்டுவருகிறார்.

காந்தியைத் தனது இளம்வயதில் சந்தித்த ஆகாகான் அரண்மனையை மையமாக வைத்தே இன்னும் தனது பணிகளை சோபனா ராணடே தொடர்ந்துகொண்டிருக்கிறார்..

விருதுகளும், பரிசுகளும் 

 பத்ம பூசண் – 2010
 ஜம்னாலால் பஜாஜ் விருது – 2011
 ரிலையன்ஸ் பவுண்டேஷன்– சிஎன்என்-ஐபிஎன் ரியல் ஹீரோஸ் 2012 வாழ்நாள் சாதனை விருது
 இரவீந்திரநாத் தாகூர் பரிசு
 ராஜீவ் காந்தி மனவ் சேவா விருது – 2007
 புனேவின் பெருமை விருது – புனே பல்கலைக்கழகம்
 சிறுவர் நலப் பணிக்கான தேசிய விருது – 1983
 மகாத்மா காந்தி விருது

மேற்கோள்கள் 

1924 பிறப்புகள்
காந்தியவாதிகள்
2024 இறப்புகள்
புனே நபர்கள்
மராத்தியர்கள்
ஜம்னாலால் பஜாஜ் விருது பெற்றவர்கள்
மொபசர் ஜாவேத் அக்பர்

மொபசர் ஜாவேத் அக்பர் (Mobashar Jawed Akbar) (பிறப்பு: 11 சனவரி 1951) என்பவர் இந்திய நாடாளுமன்ற மேனாள் மாநிலங்களவை உறுப்பினரும் நரேந்திரமோதியின் அமைச்சரவையில், இந்திய வெளியுறவுத் துறையில் இணை அமைச்சராக 17 அக்டோபர், 2018 வரை பணியாற்றியவர். மி டூ இயக்கத்தால் ஏற்பட்ட பிணக்கால் அமைச்சர் பதவிலிருந்து விலகினார். இவர் அரசியலுக்கு வருவதற்கு முன்னர் எழுத்தாளராகவும், ஊடகவியலாளராகவும், மற்றும் இதழாளராகவும் பணியாற்றியவர்.

முன்னர் இவர் இந்திய தேசிய காங்கிரசு கட்சியின் சார்பாக 1989 ஆண்டுகளில்  இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர். பின்னர் மார்ச் 2014-இல் இந்திய தேசிய காங்கிரசு கட்சியிலிருந்து விலகிய அக்பர், பாரதிய ஜனதா கட்சியில் இணைந்து, மக்கள்  செய்தித் தொடர்பாளர் ஆனார். சூலை 2015-இல் பாரதிய ஜனதா கட்சியின் சார்பாக ஜார்கண்ட் மாநிலத்திலிருந்து, இந்திய நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்டார்.

அக்பர் டைம்ஸ் ஆப் இந்தியா, இந்தியா டுடே, தி டெக்கன் குரோனிக்கள், ஆசியன் ஏஜ் போன்ற பல செய்தித்தாள்களில் ஊடகவியலாளராக பணியாற்றியவர். மேலும் காஷ்மீர், ஜவஹர்லால் நேரு குறித்து பல நூல்களையும் இயற்றியுள்ளார்.

பிணக்குகள் 

மி டூ இயக்கம் மூலம் பல பெண் ஊடகவியலாளர்கள், அக்பர் மீது பாலியல் துன்புறுத்தல்கள் குறித்து டுவிட்டரில் செய்திகள் வெளியிட்டத்தைத் தொடர்ந்து தனது இணைஅமைச்சர் பதவியிலிருந்து 17 அக்டோபர், 2018 அன்று விலகினார்.

மேற்கோள்கள்

வெளி இணைப்புகள் 
 
 M. J. Akbar - Profile
 https://www.savukkuonline.com/15720/

1951 பிறப்புகள்
வங்காள மக்கள்
இந்திய எழுத்தாளர்கள்
9வது மக்களவை உறுப்பினர்கள்
மாநிலங்களவை உறுப்பினர்கள்
இந்திய ஊடகவியலாளர்கள்
வாழும் நபர்கள்
இந்திய அமைச்சர்கள்
இந்திய தேசிய காங்கிரஸ் அரசியல்வாதிகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
ஆமுக்தமால்யதா

ஆமுக்தமால்யதா (Amuktamalyada) () தெலுங்கு மொழிக் காவியக் கவிதையான இந்நூலை விஜயநகரப் பேரரசர் கிருஷ்ணதேவராயன்  இயற்றினார். ஆமுக்தமால்யதா எனும் தெலுங்கு மொழிச் சொல்லிற்கு முத்துகளால் ஆன மாலை  எனப்பொருளாகும். 

இக்கவிதைக் காவியம் ஆண்டாள்,   திருவரங்கத்தில் பள்ளிகொண்டுள்ள பெருமாள் மீது கொண்ட பக்தியையும், மையலையும் கூறுவதுடன், இறுதியில் திருவரங்கப் பெருமானுக்கும்,  ஆண்டாளுக்கும் நடைபெற்ற திருமண விழாவைப் புகழ்ந்து பாடும், இந்நூல் தெலுங்கு மொழியின் தலைசிறந்த இலக்கியப் படைப்பாக கருதப்படுகிறது.

மேற்கோள்கள்

வெளி இணைப்புகள்
  Sri Krishna Deva Raya, Amuktamalyada

தெலுங்கு இலக்கியம்
தெலுங்கு நூல்கள்
வைணவ நூல்கள்
அல்லோகிளாசைட்டு

அல்லோகிளாசைட்டு (Alloclasite) என்பது (Co,Fe)AsS  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கந்தக உப்புக் கனிமமாக  வகைப்படுத்தப்படும் இக்கனிமம் ஆர்சனோபைரைட்டு குழுவின் ஒரு உறுப்பினராகக் கருதப்படுகிறது. P21 என்ற இடக்குழுவில் ஒற்றைச் சரிவச்சுடன் கதிர்வீச்சுப் பண்புடன் கூடிய ஊசிப்படிகப் பட்டகத்தொகுதிகளாக அல்லோகிளாசைட்டு படிகமாகிறது. ஒளிபுகா உலோகத் தன்மையுடன் வெண்மையும் சாம்பலும் கலந்த நிறத்தில் கருப்பு நிற கீற்றுகள் கொண்டதாக இக்கனிமம் காணப்படுகிறது. மோவின் கடினத்தன்மை அளவுகோலில் 5  என்ற கடினத்தன்மை மதிப்பும் 5.91–5.95. என்ற ஒப்படர்த்தியும், நொறுங்கும் பண்பும் இதனுடைய குறிப்பிடத்தகுந்த இயற்பியல் பண்புகளாகும் . பன்னாட்டு கனிமவியல் சங்கம் அல்லோகிளாசைட்டு கனிமத்தை All என்ற குறியீட்டால் அடையாளப்படுத்துகிறது.
   
உருமேனியாவில் 1866 ஆம் ஆண்டு அல்லோகிளாசைட்டு  கண்டறியப்பட்டு விவரிக்கப்பட்டது. கிரேக்கமொழிச் சொல்லில் இருந்து அல்லோகிளாசைட்டு என்ற பெயர் வருவிக்கப்பட்டுள்ளது. இக்கனிமத்தைப் போலவே தோற்றமளிக்கும் மார்கேசைட்டிலிருந்து அல்லோகிளாசைட்டு கனிமம் இதனுடைய படிக அமைப்பில் உள்ள தனித்தன்மை பிளவு மூலம் வேறுபடுத்தி அறியப்படுகிறது . 

பன்னாட்டு கனிமவியல் சங்கம் அல்லோகிளாசைட்டு கனிமத்தை Acl என்ற குறியீட்டால் அடையாளப்படுத்துகிறது.

மேற்கோள்கள் 

கோபால்ட் கனிமங்கள்
இரும்புக் கனிமங்கள்
சல்போவுப்புக் கனிமங்கள்
ஒற்றைச்சரிவச்சுக் கனிமங்கள்
சல்பைடு கனிமங்கள்
ஆழமான கற்றல்

ஆழமான கற்றல் (அல்லது ஆழமான கட்டமைக்கப்பட்ட கற்றல் அல்லது படிநிலை கற்றல்) இயந்திர கற்றலின் ஒரு பிரிவான செயற்கை அறிவுத்திறன் உட்பகுதியாகும். இவ்வகையான கற்றல் மேற்பார்வையின்றியும், அரை மேற்பார்வையுடனும் அல்லது கவனிக்கப்படாத போதும் செயல்படும்.

பயன்பாடு 
ஆழமான கற்றலை வைத்து பல்வேறு வியப்பூட்டும் செயல்களைச் செய்ய முடியும். எடுத்துக்காட்டாக, கருப்பு வெள்ளை படிமங்களை வண்ணமிடுதல், இயந்திர மொழிபெயர்ப்பு, படிமங்களை அடையாளமிடுதல், புதிய கையெழுத்து உருவாக்குதல், படிமங்களுக்குத் தேவையான உரையை உருவாக்குதல், உள்ளிட்டவை ஆகும். மருத்துவத் துறையில் பின்னாட்களில் வரும் நோய்களை முன்கூட்டியே கணிக்க இம்முறையில் ஆராய்ச்சி செய்து வருகின்றனர்.

உசாத்துணை 

இயந்திரக் கற்றல்
கணினியியல்
ஜி. டி. அகர்வால்

குரு தாஸ் அகர்வால் இவர் சந்த் சுவாமி சனந்த் என்றும் அழைக்கப்படுகிறார்  (Guru das Agrawal also known as Sant Swami Sanand,  Sant Swami Gyan Swaroop Sanand (20 சூலை 1932 – 11 அக்டோபர் 2018) இவர் ஒரு இந்திய சுற்றுச்சூழல் பொறியாளர், சமயத் தலைவர், துறவி, சுற்றுச்சூழல் செயற்பாட்டாளர், பேராசிரியர் ஆவார். மேலும் இவர் மதன் மோகன் மாளவியாவால்  1905 ஆம் ஆண்டில் நிறுவப்பட்ட கங்கை மகாசபையின் புரவலர் ஆவார்.

கங்கை ஆற்றைக் காக்க பல உண்ண நோண்பு போராட்டங்களில் ஈடுப்படு பல திட்டங்களை நிறுத்தியதற்காக இவர் அறியப்படுகிறார்.   2009 ஆம் ஆண்டில் இவரது உண்ணா விரதமானது பாகிதி ஆற்றின் குறுக்கே நீர்மின் அணை கட்டும் திட்டத்தை நிறுத்த வழிவகுத்தது.

கங்கையை தூய்மைப்படுத்துவதாகவும், காப்பதாகவும் இந்திய அரசு அளித்த வாக்குறுதிகளை நிறைவேற்றுமாறு கோரி, 2018 சூன் 22 முதல்  அக்டோபர்  11 வரை  112 நாட்கள் உண்ணாவிரதம் இருந்து ஜி. டி. அகர்வால் உயிரிழந்தார்.

முன் வாழ்க்கை 
1932ஆம் ஆண்டு, பிரித்தானிய இந்தியாவில், உத்திரப் பிரதேசத்தின், முசாபர்நகர் மாவட்டம், கந்தலாவில் விவசாயக் குடும்பம் ஒன்றில் பிறந்தார் ஜி.டி. அகர்வால் எனும் குரு தாஸ் அகர்வால். சுற்றுச்சூழல் பொறியாளரான இவர்,  இந்திய தொழில்நுட்பக் கழகம் கான்பூரில் 17 ஆண்டுகள் பேராசிரியராகப் பணியாற்றினார். 2011 சூலை மாதம் தன் 79ஆவது வயதில் சுவாமி கயன்ஸ்வோரோப் சானந்த் என்ற பெயரில் இவர் துறவரம் பூண்டார்.

கங்கைக் காப்புப் போராட்டங்கள் 
கங்கை ஆற்றை மீட்பதற்காக தன் வாழ்க்கையை அர்ப்பணித்த  இவர் 2008, 2009, 2010, 2012, 2013 ஆகிய ஆண்டுகளில் கங்கையைக் காக்க உண்ணாவிரதம் இருந்து, அப்போது ஆட்சியில் இருந்த மன்மோகன் சிங் தலைமையிலான அரசை அவருடைய கோரிக்கைகளுக்கு ஓரளவுக்கு  செவிசாய்க்கவைத்தார்.

நரேந்திர மோதி பிரதமரான பிறகு, கங்கையைத் தூய்மைப்படுத்துவதற்காகத் தனி அமைச்சரகத்தை அமைத்து, உமா பாரதியை அதற்கான அமைச்சராக நியமித்தார். கங்கையை தூய்மைபடுத்தும் திட்டத்துக்கு சுமார் 4,000 கோடி ரூபாய் செலவிடப்பட்டது. இருந்தும், கங்கையின் நிலை முன்பைவிட மோசமடைந்ததாக தரவுகள் வெளியாயின.

இதைக்கண்டு வேதனைக்கு ஆளான ஜி. டி. அகர்வால் 2018 பிப்ரவரி 24ஆம் நாள், பிரதமர் மோடிக்குக் கடிதம் ஒன்றை அனுப்பினார் அகர்வால். அதில், தான் முன்வைக்கும் ஆக்கப்பூர்வமான திட்டங்களை 2018 சூன் 22ஆம் தேதிக்குள் தொடங்க வேண்டும். இது ஏற்றுக்கொள்ளப்படாத பட்சத்தில், தான் சாகும்வரை உண்ணாவிரதம் இருப்பதாக, தெரிவித்திருந்தார். பிரதமரிடம் இருந்து எந்த நடவடிக்கையோ அல்லது பதில் கடிதமோ கிடைக்காததால், சூன் 22 முதல் உண்ணாவிரதத்தைத் தொடங்கினார்.

ஆகத்து மூன்றாம் நாளன்று அமைச்சர் உமா பாரதி அகர்வாலை சந்தித்தபோது அவரிடம் பிரதமருக்கு ஒரு கடித்தைக் கொடுத்து அனுப்பினார். அதில்,  கங்கை ஆற்றுக்கென தனி அமைச்சரவையை உருவாக்கிய நீங்கள், அதை மீட்டெடுக்க இரண்டு அடிகள் முன் செல்வீர்கள் என நம்பினேன். ஆனால், என்னுடைய இத்தனை வருடச் சூழலியல் அனுபவத்தில் சொல்கிறேன்…
நீங்கள் கங்கையை மீட்டெடுப்பதற்காக, இந்த நான்கு ஆண்டுகளில், உருப்படியான ஒரு நல்ல நடவடிக்கைகூட எடுக்கவில்லை. நீங்கள் எடுத்த நடவடிக்கைகள் அனைத்தும் பெரும் நிறுவனங்களுக்குப் பயனளிப்பதை மட்டுமே நோக்கமாகக் கொண்டிருந்தன. நான் மீண்டும் உங்களைக் கெஞ்சிக் கேட்கிறேன். தயவு கூர்ந்து கங்கையை மீட்டெடுங்கள்’ என எழுதியிருந்தார். அவருடைய அந்தக் கடிதத்தம் எந்த விளைவையும் ஏற்படுத்தவில்லை. இந்நிலையில் அக்டோபர் 11ஆம் நாள் அகர்வால் தன் 112 நாட்கள் உண்ணாவிரதத்தின் முடிவில் உயிர் இழந்தார்.

மேற்கோள்கள் 

1932 பிறப்புகள்
2018 இறப்புகள்
இந்திய சுற்றுச்சூழல் செயற்பாட்டாளர்கள்
உண்ணாநோன்பிருந்து இறந்தவர்கள்
சப்தரிஷி

சப்தரிஷி என்பவர்கள் பிரம்மரின் நேரடி வழித்தோன்றல்கள் என கருதப்படுகிறார்கள். உலகம் தோன்றிய காலத்திலிருந்து உயிரினங்களை தோற்றுவிக்க படைப்பின் கடவுளான பிரம்மாவிற்கு உதவி புரிந்தவர்கள். இந்து சமயத்தில் சப்த ரிஷி எனப்படுவோர் அத்திரி, பாரத்துவாசர், ஜமதக்கினி, கௌதமர், காசியபர், வசிச்டர், விஷுவாமித்ரர் ஆவர். இவர்கள் நான்கு வேதங்களையும் இலக்கியங்களையும் தனது தவ வலிமையால் கற்றறிந்தவர்கள்.

மேற்கோள்கள்

சப்த ரிசிகள்
12-மணி நேர ஓட்டம்

12-மணி நேர ஓட்டம் (A 12-hour run) என்பது மாரத்தான் ஓட்டப்பந்தய தொலைவுக்கும் அதிகமான தொலைவைக் கடந்து ஓடும் ஓட்டமாகும். இப்போட்டியில் 12 மணி நேரத்திற்கு ஓட்டக்காரர்களால் எவ்வளவு தூரம் ஓடமுடியுமோ அவ்வளவு தூரம் ஒட முயற்சிக்கிறார்கள். குறிப்பாக இப்பந்தயம் 1 முதல் 2 மைல் நீளமுள்ள (1.6 கிலோமீட்டர் முதல் 3.2 கிலோமீட்டர்) வளையத் தடங்களில் நடத்தப்படுகிறது. சில சமயங்களில் 400 மீட்டர் (0.25 மைல்) நீளமுள்ள ஓடுகளத்திலும் இப்போட்டியை நடத்துகிறார்கள். சில போட்டிகள் சாலைகளிலும் நகரப்பூங்காக்களின் நடைபாதைகளிலும் நடத்தப்படுகின்றன. முன்னணி ஓட்டக்காரர்கள் பெரும்பாலும் 60 மைல் தொலைவை (97 கிலோமீட்டர்) அல்லது அதற்கும் அதிகமான தொலைவை ஓடி முடிக்கிறார்கள். சில நிபந்தனைகளுக்கு உட்பட்டு 100 மைல் (160 கிலோமீட்டர்) தொலைவு மாரத்தான் ஓடுவது மிகச் சிறப்பாகக் கருதப்படுகிறது. சில பங்கேற்பாளர்களுக்கு உதவுவதற்காக குழுவும்  இருப்பதுண்டு.  மற்றவர்கள்  தேவையான கருவிகளுடன் தொடக்கப் புள்ளிக்கு அருகில் முகாமை அமைத்து ஒவ்வொரு  வளையத்தை ஓடி  முடிக்கும்போதும் ஓட்டக்காரர்களின் நல்ல முன்னேற்றத்திற்கு உதவிபுரிகின்றனர்.

சாதனைகள்

மேற்கோள்கள் 

தடகள விளையாட்டுகள்
மாரத்தான்கள்
24-மணி நேர ஓட்டம்

24-மணி நேர ஓட்டம் (A 24-hour run) என்பது மாரத்தான் ஓட்டப்பந்தய தொலைவுக்கும் அதிகமான தொலைவைக் கடந்து ஓடும் ஓட்டமாகும். இப்போட்டியில் 24 மணி நேரத்திற்கு ஓட்டக்காரர்களால் எவ்வளவு தூரம் ஓடமுடியுமோ அவ்வளவு தூரம் ஒட முயற்சிக்கிறார்கள். குறிப்பாக இப்பந்தயம் 1 முதல் 2 மைல் நீளமுள்ள (1.6 கிலோமீட்டர் முதல் 3.2 கிலோமீட்டர்) வளையத் தடங்களில் நடத்தப்படுகிறது. சில சமயங்களில் 400 மீட்டர் (0.25 மைல்) நீளமுள்ள ஓடுகளத்திலும் இப்போட்டியை நடத்துகிறார்கள். சில போட்டிகள் சாலைகளிலும் நகரப்பூங்காக்களின் நடைபாதைகளிலும் நடத்தப்படுகின்றன.

முன்னணி ஓட்டக்காரர்கள் பெரும்பாலும் 124 மைல் தொலைவை (200 கிலோமீட்டர்) அல்லது அதற்கும் அதிகமான தொலைவை ஓடி முடிக்கிறார்கள். சில நிபந்தனைகளுக்கு உட்பட்டு 168 மைல் (270 கிலோமீட்டர்) தொலைவு மாரத்தான் ஓடுவது மிகச் சிறப்பாகக் கருதப்படுகிறது. சில பங்கேற்பாளர்களுக்கு உதவுவதற்காக குழுவும்  இருப்பதுண்டு.  மற்றவர்கள்  தேவையான கருவிகளுடன் தொடக்கப் புள்ளிக்கு அருகில் முகாமை அமைத்து ஒவ்வொரு  வளையத்தை ஓடி  முடிக்கும்போதும் ஓட்டக்காரர்களின் நல்ல முன்னேற்றத்திற்கு உதவிபுரிகின்றனர். பெரும்பாலும் 24 மணி நேர ஒட்டப்பந்தயத்தை 6-, 12-, மற்றும் 48 மணிநேர ஓட்டங்களுடன் இணைத்து நடத்துகிறார்கள். அஞ்சல் ஓட்டம் நடைமுறையிலும் இந்த 24 மணி நேர ஒட்டப்பந்தயம் நடக்கிறது. குழுவில் உள்ள ஒவ்வொருவரும் ஒரு மைல் தூரத்தை அடுத்தடுத்து 24 மணிநேரத்திற்கும் ஓட்டக்காரர்கள் ஓடுகிறார்கள். அனைத்துலக அளவில் இவ்வோட்டம் இன்னும் அங்கீகரிக்கப்படவில்லை. ஆனால் அறக்கட்டளை பயன்பாடுகளுக்காக இப்போட்டி நடத்தப்பட்டு வருகிறது. 
2017 ஆம் ஆண்டில் போலந்து நாட்டைச் சேர்ந்த பேட்ரிச்யா பெரசுனோவ்சுகா 258.339 கிலோமீட்டர் (160.524 மைல்) தொலைவு ஓடியதே பெண்களுக்கான உலக சாதனையாகவும், 1997 ஆம் ஆண்டில் யியானிசு கௌரோசு 303.506 கிலோமீட்டர் (188.590 மைல்) தொலைவு ஓடியதே ஆண்களுக்கான உலக சாதனையாகவும் உள்ளன.

போட்டிகள் 

இங்கிலாந்து நாட்டின் மில்டன் கெயின்சில் 1990 பிப்ரவரி 3, 4 தேதிகளில் முதலாவது அனைத்துலக வெற்றியாளர் போட்டி நடத்தப்பட்டது. கண்டம் முழுமைக்குமான அனைத்துலக தடகள ஒன்றிய 24- மணி நேர ஐரோப்பிய போட்டி 1992 ஆம் ஆண்டில் நடத்தப்பட்டது.
  
அனைத்துலக தடகள ஒன்றிய 24- மணி நேர  மணி நேர உலக வெற்றியாளர் போட்டியே இந்த 24 மணிநேர ஓட்டப் போட்டியில் உச்சக்கட்டமான போட்டியாகக் கருதப்படுகிறது. இவ்வொன்றியத்தின் முதல் தனிநபர் தடகளப் போட்டி 2001 ஆம் ஆண்டு   செப்டம்பர் 22-23 தேதிகளில் இத்தாலி நாட்டின்  வெரோனாவின் சான் கியோவானி லூபடோடோவில் இப்போட்டி நடத்தப்பட்டது.

2012 ஆம் ஆண்டில் மட்டும் 160 முறை 24 மணி நேர ஓட்டப்போட்டிகள் நடைபெற்றதாக செருமானிய இணையதளம் தெரிவிக்கிறது. கடந்த பத்தாண்டுகளில் இந்த எண்ணிக்கை இரு மடங்ககாக உயர்ந்ததாக அறியப்படுகிறது. கனடா நாட்டின் ஒட்டாவா நகரில் 1981 ஆம் ஆண்டு முதல் நடத்தப்பட்டு வரும் 24 மணி நேர ஓட்டப்போட்டியே மிகநீண்ட காலமாகத் தொடர்ந்து நடத்தப்படும்  போட்டியாகக் கருதப்படுகிறது.

ஆங்காங்கிலும் 24 மணி நேர ஓட்டப்போட்டிகள் 2010 ஆம் ஆண்டு முதல் தொடங்கப்பட்டு ஒவ்வோர் ஆண்டும் இளைஞர்களுக்காக நடத்தப்படுகிறது.

இதையும் காண்க 
12-மணி நேர ஓட்டம்

மேற்கோள்கள்

புற இணைப்புகள் 

 24-Hour Race news and events – Comprehensive worldwide 24 hour race calendar
 ULTRAmarathonRunning.com Global Ultramarathon Races & Events Calendar
 RunUltra.co.uk Global Ultramarathon Races and Events Calendar with runner reviews
 HR24 European 24 hour event

தடகள விளையாட்டுகள்
மாரத்தான்கள்
அல்துபைட்டு

அல்துபைட்டு (Althupite) என்பது AlTh(UO2)7(PO4)4O2(OH)5·15H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். அரியவகை அலுமினியம் தோரியம் யுரேனைல் பாசுப்பேட்டுக் கனிமமாக இக்கனிமம் கருதப்படுகிறது. பெக்மாடைட்டு என்ற தீப்பாறை வகையிலிருந்து  இக்கனிமம் கிடைக்கிறது. அலுமினியம், தோரியம், யுரேனியம் மற்றும் பாசுப்பரசு ஆகிய தனிமங்களின் ஆங்கிலப்  பெயர்களிலிருந்து அல்துபைட்டு என்ற பெயர் பெறப்பட்டுள்ளது. பன்னாட்டு கனிமவியல் சங்கம் அல்துபைட்டு  கனிமத்தை App என்ற குறியீட்டால் அடையாளப்படுத்துகிறது.

மேற்கோள்கள் 

தோரியம் கனிமங்கள்
யுரேனியம்(VI) கனிமங்கள்
பாசுப்பேட்டு கனிமங்கள்
அலுமினியம் கனிமங்கள்
சிடைபையோபலேடினைட்டு

சிடைபையோபலேடினைட்டு (Stibiopalladinite) என்பது Pd5Sb2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். இக்கனிமத்தில் பலேடியம், ஆண்டிமனி போன்ற தனிமங்கள் காணப்படுகின்றன . வெள்ளியைப் போன்ற வெண்மை நிறம் மற்றும் வெள்ளியைப் போன்ற சாம்பல் நிறங்களில் ஒளிபுகா கனிமமாக இது அறுகோண படிகத் திட்டத்தில் படிகமாகிறது .  

பன்னாட்டு கனிமவியல் சங்கம் சிடைபையோபலேடினைட்டு கனிமத்தை Stpdn என்ற குறியீட்டால் அடையாளப்படுத்துகிறது.

தென் ஆப்பிரிக்காவின் புசுவெல்டு தீப்பாறைத் தொகுதியில் இக்கனிமம் தோற்றம் பெற்றதாக 1929 ஆம் ஆண்டு முதன்முதலாக விவரிக்கப்பட்டது .

மேற்கோள்கள்

உசாத்துணை 
Emsley, John. Nature's Building Blocks. Oxford, 2001. 

ஆண்டிமோணைடு கனிமங்கள்
பலேடியம் கனிமங்கள்
அறுகோணவமைப்புக் கனிமங்கள்
இரிக்கார்டைட்டு

இரிக்கார்டைட்டு (Rickardite) என்பது Cu7Te5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். Cu3-x (x = 0 to 0.36)Te2  என்ற பொது வாய்ப்பாட்டையும்  இக்கனிமத்தைக் குறிக்கப் பயன்படுத்துகிறார்கள். அமெரிக்காவின் குன்னிசன் கொலராடோ மாகாணத்திலுள்ள வல்கேன் மாவட்டத்தில் அமைந்துள்ள குட் ஓப் சுரங்கத்தில் இக்கனிமம் முதன்முதலாக கண்டறியப்பட்டது. சுரங்கத்தின் பொறியாளர் தாமசு ஆர்தர் இரிக்கார்டு (1864–1953) நினைவாக கனிமத்திற்கு இப்பெயர் சூட்டப்பட்டது. தாமசு இரிக்கார்டு இவருடைய சகோதரர் ஆவார். தாழ் வெப்பநிலையில் நீர்வெப்பக் கனிமமாகக் காணப்படும் இக்கனிமம் வல்கேனைட்டு, வெண்கந்தகம், கேமரோனைட்டு, பெட்சைட்டு, சில்வேனைட்டு, பெர்த்தியிரைட்டு, பைரைட்டு, ஆர்சனோபைரைட்டு, போர்னைட்டு போன்ற கனிமங்களுடன் சேர்ந்து இயற்கையில் தோன்றுகிறது.   

பன்னாட்டு கனிமவியல் சங்கம் இரிக்கார்டைட்டு கனிமத்தை Rkd என்ற குறியீட்டால் அடையாளப்படுத்துகிறது.

மேற்கோள்கள் 

தாமிரம்(I,II) கனிமங்கள்
தெலூரைடு கனிமங்கள்
நேர்ச்சாய்சதுரக் கனிமங்கள்
வல்கேனைட்டு

வல்கேனைட்டு (Vulcanite) என்பது CuTe  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய  கனிமச்  சேர்மமாகும். தாமிர தெலூரைடு கனிமமாக இக்கனிமம் வகைப்படுத்தப்படுகிறது. உலோகத்தன்மை பளபளப்பும் பச்சை அல்லது வெண்கல மஞ்சள் நிறமும் கொண்டதாக உள்ளது. மோவின் அளவுகோலில் வல்கேனைட்டின் கடினத்தன்மை அளவு 1 மற்றும் 2 எனக் கணக்கிடப்படுகிறது. மென்மையும் வழவழப்பும் மிக்க டால்க் மற்றும் பாரிசு சாந்து எனப்படும் கிப்சம் ஆகியவற்றுக்கு இடைப்பட்ட நிலையை இக்கடினத்தன்மை அடையாளப்படுத்துகிறது. செஞ்சாய்சதுரக் கட்டமைப்பில் இக்கனிமம் படிகமாகிறது. 

1961 ஆம் ஆண்டு அமெரிக்காவின் குன்னிசன் கொலராடோ மாகாணத்திலுள்ள வல்கேன் மாவட்டத்தில் அமைந்துள்ள குட் ஓப் சுரங்கத்தில் இக்கனிமம் முதன்முதலாக கண்டறியப்பட்டது. கண்டறியப்பட்ட இடத்தின் பெயரே இக்கனிமத்திற்குப் பெயராகச் சூட்டப்பட்டது. சப்பான், உருசியா, சவுதி அரேபியா, நார்வே ஆகிய நாடுகளிலும் சிறிய படிவுகளாக வல்கேனைட்டு கண்டறியப்பட்டது. வெண்கந்தகம், இரிக்கார்டைட்டு, பெட்சைட்டு, சில்வேனைட்டு போன்ற கனிமங்களுடன் இயற்கையில் இது தோன்றுகிறது. 

பன்னாட்டு கனிமவியல் சங்கம் வல்கேனைட்டு கனிமத்தை Vul என்ற குறியீட்டால் அடையாளப்படுத்துகிறது.

மேற்கோள்கள் 

தெலூரைடு கனிமங்கள்
நேர்ச்சாய்சதுரக் கனிமங்கள்
கனிமங்கள்
அய்கினைட்டு

அய்கினைட்டு (Aikinite) என்பது PbCuBiS3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். ஈயம் தாமிரம் பிசுமத் ஆகிய தனிமங்களின் சல்பைடு கனிமம் அல்கினைட்டு எனக் கருதப்படுகிறது. கருப்பும் சாம்பலும் அல்லது செம்பழுப்பு நிறத்தில் நேர்சாய்சதுர ஊசிப்படிகங்களாக இக்கனிமம் படிகமாகிறது. மோவின் அளவுகோலில் இதன் கடினத்தன்மை மதிப்பு 2 முதல் 2.5 என்றும் அய்கினைட்டின் ஒப்படர்த்தி 6.1 முதல் 6.8 என்றும் அளவிடப்பட்டுள்ளது. 1843 ஆம் ஆண்டு யூரல் மலையில் உள்ள பெரியோசோவ்சுகோயா படிவுகளில் இக்கனிமம் கண்டறியப்பட்டது. ஆங்கிலேய நிலவியளாலர் ஆர்தர் அய்கின் (1773-1854) நினைவாக கனிமத்திற்கு இப்பெயர் சூட்டப்பட்டது. 

மேற்கு டாசுமேனியாவின் துந்தாசு சுரங்கத்தில் அய்கினைட்டு கனிமம் கிடைக்கிறது. 

பன்னாட்டு கனிமவியல் சங்கம் அய்கினைட்டு கனிமத்தை Aik என்ற குறியீட்டால் அடையாளப்படுத்துகிறது.

மேற்கோள்கள் 

ஈயக் கனிமங்கள்
தாமிரம்(I) கனிமங்கள்
பிசுமத் கனிமங்கள்
சல்போவுப்புக் கனிமங்கள்
நேர்ச்சாய்சதுரக் கனிமங்கள்
சல்பைடு கனிமங்கள்
நுண்ணுயிரியால் அல்குல் நோய்

நுண்ணுயிரியால் அல்குல் நோய் (bacterial vaginosis)) (BV) என்பது கூடுதலான நுண்ணுயிரி வளர்ச்சியால் ஏற்படும் அல்குல் நோயாகும்.  இதனால் மீன் நாற்றமுள்ள,வெண்மை அல்லது சாம்பல்நிற அல்குல் ஒழுக்கு கூடுதலாகும். சிறுநீர்க் கழிப்பில் கடுப்பு அல்லது எரிச்சல் ஏற்படலாம். அரிப்பு ஏற்படும். அறிகுறிகள் ஏதும் இல்லாமலும் போகலாம். இந்நோய் இருந்தால் பாலுறவு வழிக் கடத்தப்படும் நோய்களும் தொற்றுகளும் இருமடங்காக அமைய வாய்ப்பு உள்ளது. இது பேறுகாலத்துக்கு முன் குழந்தை பிறப்பை ஏற்படுத்த வாய்ப்புண்டு.

மேற்கோள்கள்

வெளி இணைப்புகள் 

 
பாலுறவு கடத்தும் நோய்களும் தொற்றுகளும்
பெண் இடுப்பு உறுப்புகளின் அழற்சி நோய்கள்
ஓம்பு நுண்ணுயிரியல்
நுண்ணுயிரி நோய்கள்
பால்தால்

பால்தால் (Baltal), இந்தியாவின் ஜம்மு காஷ்மீர் மாநிலத்தின் காஷ்மீர் பள்ளத்தாக்கில், காந்தர்பல் மாவட்டத்தில் உள்ள சோன்மார்க் நகரத்திற்கு வடக்கே 15 கிமீ தொலைவில் அமைந்த அமர்நாத் மலைக் கோயிலின் அடிவார கிராமம் ஆகும். பால்தால் கடல்மட்டத்திலிருந்து 2,743 மீட்டர் உயரத்தில் உள்ளது.  அமர்நாத் யாத்திரையின் போது, சோன்மார்க் வழியாக செல்லும் யாத்திரீகர்கள் பால்தால் முகாமில் தங்கி, 14 கிமீ தொலைவில் உள்ள அமர்நாத் மலைக் குகைக்குச் செல்வர்.பால்தால் முகாமில் பக்தர்கள் தங்குவதற்கு, ஜம்மு காஷ்மீர் அரசு ஆண்டுதோறும் அனைத்து ஏற்பாடுகளும் செய்து வருகிறது.

அமைவிடம்
பால்டால் முகாம் சோன்மார்க் நகரத்திற்கு வடக்கே 15 கிலோ மீட்டர் தொலைவிலும், சிறிநகருக்கு வடகிழக்கே 94 கிலோ மீட்டர் தொலைவிலும், ஜம்முவிற்கு வடக்கே  178 கிலோ மீட்டர் தொலைவில் உள்ளது.

சிறப்பு
பால்டால் வழியாக அமர்நாத் மலைக்கோயிலுக்கு ஒரே நாளில் சென்று திரும்பலாம். இம்மலைப்பகுதி கடுமையான மலையேற்றங்கள் கொண்டிருப்பதால், பால்டால் - அமர்நாத் மலைப்பகுதியில் பயணம் செய்பவர்களின் உடல் ஆரோக்கியமாக இருத்தல் வேண்டும். ஆனால் அனந்தநாக் மாவட்டத்தின் பகல்கம் வழியாக குதிரையில் அமர்நாத் சென்று வர இரண்டு அல்லது மூன்று நாட்கள் ஆகும். 

பாடல்டாலிருந்து, அமர்நாத் கோயிலுக்கு அருகில் 5 கிலோ மீட்டர் தொலைவில் உள்ள பஞ்சதரணி வரை ஹெலிகாப்டர்கள் இயக்கப்படுகிறது. 

அமர்நாத் யாத்திரிகளுக்கு பாதுகாப்பு வழங்க ஜம்மு காஷ்மீர் காவல்துறை மற்றும் மத்திய சேமக் காவல் படைகள், எல்லைப் பாதுகாப்புப் படை போன்ற துணை இராணுவப்படைகள் உள்ளது.

சோஜி லா சுரங்கச்சாலை
பால்தாலில் தொடங்கி, லடாக் பகுதியின் கார்கில் மாவட்டத்தின் திராஸ் நகரத்தில் முடியும், 14.2 கிலோ மீட்டர் நீளமுள்ள சோஜி லா சுரங்கச்சாலைப் பணி சூன், 2020-இல் தொடங்கப்பட்டுள்ளது.

மேற்கோள்கள்

ஜம்மு காஷ்மீர் மாநிலத்திலுள்ள ஊர்களும் நகரங்களும்
காந்தர்பல் மாவட்டம்
பேஷ்வா நாராயணராவ்

பேஷ்வா நாராயணராவ் (Narayan Rao) (10 ஆகஸ்டு 1772 – 30 ஆகஸ்டு 1773) மராத்தியப் பேரரசின் பரம்பரை ஐந்தாம் பிரதம அமைச்சராக நவம்பர் 1772 முதல், ஆகஸ்டு 1773 முடிய கொலை செய்யப்பட்டு இறக்கும் வரை பணியாற்றியவர். இவரின் மனைவியின் பெயர் கங்காபாய் சாத்தே, மகனின் பெயர் சவாய் மாதவராவ்.

இளமையும், பேஷ்வாக பதவியேற்றல்
நாராயண ராவ் பேஷ்வா பாலாஜி பாஜி ராவின் மூன்றாவது மகன் ஆவார். பாலாஜி பாஜி ராவின் முதல் மகன் விஸ்வாஸ் ராவ் மூன்றாம் பானிபட் போரில் இறக்கிறார். இரண்டாம் மகன்  மாதவராவ் 1761ல் மராத்திய பேஷ்வாவாக பதவியேற்று 1761ல் காச நோயால் இறக்கிறார். இவர்களது தாய்மாமன் இரகுநாதராவ், சிறு வயதாக இருந்த பேஷ்வா நாராயணராவின் ஆட்சிப் பிரதிநிதியாக நியமிக்கப்படுகிறார். 
திருமணம் ஆகி குழைந்தையுடை நாராயணராவை, சில ஆண்டுகள் கழித்து இரகுநாதராவ் சதிதிட்டம் தீட்டி,  வீட்டுச் சிறையில் அடைத்து, ஆட்சி நிர்வாகத்தை தானே நடத்துகிறார்.

பாலாஜி பாஜி ராவ் காலத்திற்குப் பின் தானே மராத்திய பேஷ்வா ஆக நினைத்திருந்த இரகுநாதராவ், இச்சமயத்தை நன்கு பயன்படுத்திக் கொண்டான்.

பேஷ்வா நாராயண கொலை செய்யப்படல் 
1773ல் விநாயகர் சதுர்த்தி திருவிழா நடந்து கொண்டிருக்கையில், சனிவார்வாடா அரண்மனையில் புகுந்த இரகுநாதராவின் படைவீரர்கள்,  நாராயண ராவ் படுத்திருந்த அறைக்குள் புகுந்து, அங்கிருந்த பணியாளர்களையும், நாராயணராவையும் கொன்றனர். நாராயணராவின் உடல் யாருக்கும் தெரியாமல் இரவில் எரிக்கப்பட்டது.  N

இதனையும் காண்க
 சனிவார்வாடா அரண்மனை
 பேஷ்வா இரகுநாதராவ்
 மராத்திய அரச குலங்கள் மற்றும் அரசுகள் பட்டியல்

மேற்கோள்கள்

1749 பிறப்புகள்
1773 இறப்புகள்
பேஷ்வாக்கள்
மராட்டியப் பேரரசு
மராத்தியர்கள்
1755 பிறப்புகள்
18-ஆம் நூற்றாண்டு இந்திய அரசர்கள்
அக்கன்ன பசடி

அக்கன்ன பசடி (Akkana Basadi)  ஹொய்சாளப் பேரரசர் இரண்டாம் வீர வல்லாளன் ஆட்சிக் காலத்தில் கிபி 1181ல்  கட்டப்பட்டது.

இச்சமணக் கோயில், ஹோசாள பேரரசின் பிரதம அமைச்சர் சந்திரமௌலியின் மனைவி அச்சால தேவி என்பவரால் கட்டப்பட்ட இக்கோயிலின் மூலவர், சமண சமயத்தின் 23வது தீர்த்தங்கரான பார்சுவநாதர் ஆவார். இந்தியத் தொல்லியல் ஆய்வகத்தால் இக்கோயில் பாதுகாக்கப்பட்ட தேசிய நினைவுச் சின்னமாக அறிவிக்கப்பட்டுள்ளது.

அமைவிடம்
இக்கோயில் இந்தியாவின் கர்நாடகா மாநிலத்தின்  ஹாசன் மாவட்டத்தில்,  சரவணபெலகுளா எனும் ஊரில் உள்ளது.

படக்காட்சிகள்

அடிக்குறிப்புகள்

மேற்கோள்கள்
Gerard Foekema, A Complete Guide to Hoysala Temples, Abhinav, 1996 

 
 
Adam Hardy, Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries, Abhinav, 1995 .

வெளி இணைப்புகள்

 Akkana Basadi, Shravanabelagola - காணொலி

சமணக் கோயில்கள்
கர்நாடகாவில் உள்ள கோயில்கள்
ஹாசன் மாவட்டம்
தாராசிவா குகைகள்

தாராசிவா குகைகள் (Dharashiv caves)  இந்தியாவின் மகாராட்டிரா மாநிலத்தின் உஸ்மனாபாத் மாவட்டத்தின் தலைமையிடமான உஸ்மானாபாத் நகரத்திலிருந்து 8 கிமீ தொலைவில் உள்ள பாலாகாட் மலையில் உள்ள ஏழு குகைகளின் தொகுப்பாகும். தாராசிவா குகைகள் மகாராட்டிர மாநில அரசால் பாதுகாக்கப்பட்ட நினைவுச் சின்னங்களாக அறிவிக்கப்பட்டுள்ளது. இது கிபி ஐந்தாம் நூற்றாண்டில் நிறுவப்பட்ட இக்குகைகள் சமண சமயத்திற்காகானது.

வரலாறு
தாரசிவா குகைக்  குடைவரைகள் கிபி 5 - 7-ஆம் நூற்றாண்டுகளில் நிறுவப்பட்டதாக கருதப்படுகிறது. இக்குகைகளின் குடைவரைகள் முதலில் இராஷ்டிரகூடர்களால் கிபி 10ம் நூற்றாண்டில் கண்டறியப்பட்டது. இக்குகை குடைவரைகள் முதலில் பௌத்தர்களால் நிறுவப்பட்டு பின்னர் சில குகைகள் சமணர்களின் நினைவுச் சின்னங்களாக மாற்றம் செய்யப்பட்டதாகக் கருதப்படுகிறது.

குகைகள்

ஏழு தாராசிவா குகைகளில், குகை எண் ஒன்றின்  குடைவரை 20 கற்தூண்களைக் கொண்டது. குகை எண் 2, எல்லோரா, அஜந்தா குகைகள் போன்று வாகாடக மன்னர்களால் வடிக்கப்பட்டது. 80 அடி நீளம், 80 அடி அகலம் கொண்ட இதன் மைய மண்டபத்தில் பிக்குகள் தங்குவதற்கான  14 அறைகளும், பத்மாசனத்தில் அமர்ந்த நிலையில் கௌதம புத்தரின் சிலையும் உள்ளது.   3வது குகை, முதல் குகை போன்றுள்ளது. பிற நான்கு குகைகள் சமணர்களுக்கானது.

தற்போதைய நிலைமை
தாராசிவா குகைகளை பௌத்தர்களும், சமணர்களும் தம்முடையது எனக் கொண்டாடுகின்றனர்.  மகாராட்டிரா மாநிலத்தின் 1200 குகைகளை ஆய்வு செய்த தொல்லியல் அறிஞர் ஜேம்ஸ் பர்கூசன் என்பவரி கூற்றின் படி, தாராசிவா குகைகள் முதலின் பௌத்தர்களால் நிறுவப்பட்டது என்றும், பின்னர் 12ம் நூற்றாண்டில் அதில் சில குகைகள் சமணக் குகையாக மாற்றம் செய்யப்பட்டது என்பர்.

இதனையும் காண்க
 பௌத்த தொல்லியற்களங்கள்
 பௌத்த யாத்திரைத் தலங்கள்
 அஜந்தா குகைகள்
 எல்லோரா

மேற்கோள்கள்

குடைவரைகள்
உஸ்மானாபாத் மாவட்டம்
பௌத்த கட்டிடங்கள்
சமணக் கோயில்கள்
மகாராட்டிரத்தில் உள்ள குகைகள்
காயின்பேசு

காயின்பேசு, (ஆங்கிலத்தில், Coinbase), சான் பிரான்சிஸ்கோவைத் தலமையிடமாகக் கொண்டு இயங்கும் எண்ணிம நாணய சந்தை ஆகும். இவர்கள், பிட்காயின், பிட்காயின் கேஷ், ஈத்தரீயம், ஈத்தரீயம் கிளாசிக், லைட்காயின் உள்ளிட்ட எண்ணிம நாணயங்களை சுமார் 32 நாடுகளில் உள்ளூர் பணத்திற்கு பரிமாற்றம் செய்கின்றனர். அதுமட்டுமின்றி 190 நாடுகளில் பிட்காயின் பரிவர்த்தனை மற்றும் சேமிப்பு சேவையை வழங்குகின்றனர்.

வரலாறு 
சூன் 2012 அன்று பிரையன் ஆர்ம்ஸ்ட்ராங், பிரெட் எஃர்சாம் ஆகியோரால் துவங்கப்பட்டது. அக்டோபர் 2012 அன்று, வங்கிகள் வாயிலாக பிட்காயின் வர்த்தகத்தை துவங்கியது.

சந்தைகள் 
காயின்பேசு நிறுவனம், காயின்பேசு மற்றும் காயின்பேசு ப்ரோ என இரண்டு சந்தைகளை வைத்துள்ளது. மார்சு 26, 2018 அன்று காயின்பேசு நிறுவனம் ஈஆர்சி 20 நாணயங்களை விரைவில் தங்கள் சந்தையில் களமிறக்க உள்ளதாக கூறியுள்ளது.

மேற்கோள்கள் 

எண்ணிம நாணய சந்தை
லைட்காயின்

லைட்காயின் (Litecoin, எண்ணிம நாணயக் குறியீடு: LTC அல்லது Ł) ஒரு சமவுரிமைப் பகிர்வு பிணைய முறையில் இயங்கும் எண்ணிம நாணயம் ஆகும். இது ஒரு திறந்த மூல திட்டம், எம்ஐடி/எக்சு11 உரிமத்தில்  வெளியடப்பட்டுள்ளது. இந்நாணயத்தின் உருவாக்கமும், பரிமாற்றமும் எந்த ஒரு உரிமையாளருமின்றி, திறந்த மூல குறியாக்கவியல் முறையில் செயல்படுத்தப்படுகிறது. லைட்காயின், அக்டோபர் 2011 அன்று பிட்காயினின் மாதிரி கொண்டு தயாரிக்கப்பட்டது, இது ஒரு ஆல்ட்காயினும் கூட. தொழில்நுட்பத்தில் இதற்கும் பிட்காயினுக்கும் வேறுபாடு இல்லை.

வரலாறு 
லைட்காயின் அக்டோபர் 7, 2011 அன்று கிட் ஹப் தளத்தில் சார்லீ லீ என்னும் கூகிள் நிறுவன ஊழியரால் வெளியிடப்பட்டது, இவர் காயின்பேசு நிறுவனத்தின் முன்னாள் பொறியாளர் இயக்குநரும் கூட. அக்டோபர் 13, 2011 அன்று பயன்பாட்டிற்கு வந்தது.

மே 2017-இல், லைட்காயின் எண்ணிம நாணயங்கள் மதிப்பில்  முதல் ஐந்து இடத்திற்குள் வந்தது.  அதே மே மாதத்தில், 0.00000001 LTC  நாணயத்தை சூரிக்கிலிருந்து சான் பிரான்சிஸ்கோவிற்கு 1 நொடிக்கும் குறைவான நேரத்தில் அனுப்ப முடிந்தது.

உசாத்துணை 

திறந்த மூல மென்பொருள்
எண்ணிம நாணயம்
கிட்ஹப்

கிட்ஹப் இன்க் ஒரு இணைய வழி கிட் திருத்தக் கட்டுப்பாடு ஆகும். இது பெரும்பாலும் கணினி நிரல்களுக்காகப் பயன்படுகிறது. இது நிரல் திருத்தக்கட்டுப்பாடும், நிரல் மேலான்மையயும், இன்னும் பிற சேவைகளையும் அளிக்கிறது. இது பயனர் நுழைவுக் கட்டுப்பாடு, பிழை கண்காணிப்பு, திட்ட மேலான்மை, புதிய வேண்டுகோள், மற்றும் திட்டத்திற்கான விக்கி சேவையையும் வழங்குகின்றது.

கிட்ஹப், திறந்த மூல மென்பொருள்களுக்கு இலவச சேவையையும் , பிற தனியார் நிறுவனங்களுக்கு ஒரு தொகைக்கும் சேவையை வழங்குகின்றது. சூன் 2018 வரையிலும், சுமார் 28 மில்லியன் பயனர்களும் 57 மில்லியன் திட்டங்களும் கிட்ஹப்பில் உள்ளன. (இவற்றில் 28 மில்லியன் திட்டங்கள் பொதுவெளியில் உள்ளன), இதுவே உலகின் மிகப்பெரிய நிரல் வழங்குனர் ஆகும்.

சூன் 4, 2018, மைக்ரோசாப்ட் நிறுவனம் கிட்ஹப் தளத்தை 7.5 பில்லியன் அமெரிக்க டாலருக்கு வாங்க இருப்பதாக அறிவித்து, அக்டோபர் 26, 2018 அன்று வாங்கியது.

உசாத்துணை 

பல்லியக்குதள மென்பொருட்கள்